NARIADENIE KOMISIE (ES) č. 421/2007
z 18. apríla 2007,
ktorým sa stanovuje koeficient pridelenia, ktorý sa má uplatňovať na žiadosti o dovozné povolenia predložené v období od 9. apríla 2007 do 16. apríla 2007 podľa colnej podkvóty II v rámci colnej kvóty Spoločenstva otvorenej nariadením (ES) č. 2375/2002 pre pšenicu obyčajnú, inú ako vysokej kvality
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1),
so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
keďže:
(1)
Nariadením Komisie (ES) č. 2375/2002 (3) sa otvorila celková ročná colná kvóta na dovoz 2 988 387 ton pšenice obyčajnej, inej ako vysokej kvality. Táto kvóta je rozdelená na tri podkvóty.
(2)
V článku 3 ods. 1 nariadenia (ES) č. 2375/2002 sa stanovilo množstvo podkvóty II (poradové číslo 09.4124) na 38 000 ton na obdobie od 1. januára do 31. decembra 2007.
(3)
Z oznámenia podľa článku 5 ods. 3 nariadenia (ES) č. 2375/2002 vyplýva, že žiadosti podané v období od 9. apríla 2007 13.00 hod. do 16. apríla 2007 13.00 hod. bruselského času v súlade s článkom 5 ods. 1 uvedeného nariadenia prekračujú množstvá, ktoré sú k dispozícii. Z uvedeného dôvodu by sa malo určiť, do akej miery sa môžu povolenia vydávať stanovením koeficientu pridelenia, ktorý sa má uplatňovať na požadované množstvá.
(4)
Podľa podkvóty II uvedenej v nariadení (ES) č. 2375/2002 je takisto potrebné ďalej nevydávať dovozné povolenia na prebiehajúce kvótové obdobie,
PRIJALA TOTO NARIADENIE:
Článok 1
1. Každej žiadosti o dovozné povolenie vzťahujúce sa na podkvótu II uvedenú v nariadení (ES) č. 2375/2002, podanej v období od 9. apríla 2007 13.00 hod. do 16. apríla 2007 13.00 hod. bruselského času sa musí vyhovieť vydaním povolenia na požadované množstvo upravené podľa koeficientu pridelenia o 33,119287 %.
2. Vydávanie povolení vzťahujúcich sa na podkvótu II uvedenú v nariadení (ES) č. 2375/2002 na požadovaný objem sa od 16. apríla 2007 13.00 hod. bruselského času na prebiehajúce kvótové obdobie pozastavuje.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. apríla 2007